als_Latn dik_Latn tur_Latn
09 korrik 2013
Në kuadër të bashkëpunimit dypalësh, ndërmjet Forcave të Armatosura të Shqipërisë dhe Forcave të Armatosura të Turqisë, nga data 08-10 korrik 2013, po bën një vizitë portuale anija tip korvetë e Flotës Detare turke “TCG Heybeliada”.
Komodori i anijes, kapiten i rangut të I-rë Yasar Çamur, kapiteni i anijes Erdinç Kushçu dhe atasheu ushtarak i Republikës së Turqisë kolonel Nizamettin Dogar, u pritën nga Komandanti i Forcës Detare gjeneral brigade Qemal Shkurti. Gjeneral brigade Shkurti vlerësoi bashkëpunimin e frytshëm ndërmjet Forcave Detare turke dhe Forcat Detare shqiptare dhe shprehu bindjen për vijimin e bashkëpunimit midis dy flotave edhe në të ardhmen. Ushtarakët turq vlerësuan mikpritjen dhe masat e për pritjen e korvetës “TCG Heybeliada” dhe evidentuan një pjesë të aktiviteteve kulturore e stërvitore me personelin e FD.
Komodori i anijes kapiten i rangut të I-rë Yasar Çamur, kapiteni i anijes Erdinç Kushçu dhe atasheu ushtarak i Republikës së Turqisë kolonel Nizamettin Dogar, u pritën nga kryetari i bashkisë Durrës z. Vangjush Dako dhe nga kryetari i këtij qarkut, z. Armand Teliti.
Mëngjesin e datës 10 korrik, korveta “TCG Heybeliada” do largohet nga porti i Durrësit drejt detit Mesdhe.
Korveta “TCG Heybeliada”, është anije e re e prodhuar në kantierin e Stambollit, dhe më 27 shtator 2011, i është bashkuar Flotës turke. Kjo anije është shumë funksionale dhe ka detyrë kryesore luftën për mbrojtjen nga nëndetëset dhe luftën në sipërfaqe. Përmasat e saj janë 99.5x14.4 m; peshkimi 3.9 m; tonazhi 2300 t, etj.
als_Latn als_Latn als_Latn als_Latn als_Latn als_Latn